
Prehistoria 


A Prehistoria (d'o latín prce, antis de, y o griego miopía, 
historia) ye un periodo histórico, definito como o periodo entre 
l'aparición d'a Humanidat y l'aparición d'a escritura, quan se 
dentraría en a Historia. Sindembargo, ista definición ye asobén 
obchecto de descusions por a sciencia que en fa o suyo 
estudeyo, a Prehistoria, clamata igual que l'obchecto d'estudeyo. 

L'orichen d'o termin ye quan Paul Tournal inventó a parola Pré- 
historique ta referir-se a troballas arqueolochicas que heba feito 
en espelungas en a rechión d'Occitania. Esdevenió una parola 
popular en francés arredol d'os anyos 1830 ta fer referencia a o 
periodo histórico d'antis d'a escritura, y apareix en anglés, 
emplegato por Daniel Wilson, en 1851 , ta escampar-se dimpués 
por atras luengas. 



O dolmen de Santilena, en Biescas (Alto 
Galligo, Uesca, Aragón). 

Escultura d'un caballo en una piedra en o 
chacimiento arqueolochico de Mas d'Azil 
(Occitania). 


Problemática d'a suya definición 

A definición clasica d'a Prehistoria tien problemas, no nomás 
con os criterios ta fixar a calendata d'o suyo prencipio y a suya 
fin, sino tamién ta marcar as mugas internas d'os suyos 
periodos. 


Os alazetz d'a Prehistoria 



Stonehenge, en Anglaterra, d'o periodo 
Neolítico, fa 4.500-4.000 anyadas. 


Seguntes a definición clasica d'a Prehistoria, ista prencipia con 
l'aparición de l'hombre. Sindembargo, no bi ha una calendata 

concreta ta marcar a suya aparición, o que ye conseqüencia d'una panda evolución de l'hombre ta plegar en o 
chenero homo dende un indeterminato miembro d'a familia d'os hominidae. As calendatas son variables 


seguntes cada investigador, en función d'os criterios emplegatos, de carácter antropolochico u mesmo 
filosófico. 























O final d'a Prehistoria 


Tradicionament o final d'a Prehistoria esdevenió con l'aparición 
d'a escritura, pero dende un punt de vista cronolochico no 
esdevinió a o mesmo tiempo en todas as rechions. En Echipto 
ye aceptau a suya fin en l'anyo 3200 aC d'alto u baixo mientres 
que a Nova Guinea no esdevendría o suyo fin dica l'anyo 1900, 
por o que os suyos limites no son gaire claros. 

Antiparti bi ha qui esfensa una atra definición, con criterios 
económicos y sociales en cuentas de cronolochicos por o que a 
fin d'a prehistoria esdevendria quan a sociedat prencipia a fer 
una estructuración jerarquizada, modificacions d'habitats, 
aglomeración urbana y estructuras administrativas entre d'atros 
cambios. Seguntes istos no tién garra lochica estudiar os incas y 
mexicas en America, o Imperio de Ghana o Gran Zimbabue en 
Africa u o Imperio Khmer en Asia aintro a prehistoria nomás 
por a ausencia de textos escritos quan os suyos repuis 
contrimuestran un gran desembolique d'a suya sociedat. 

Periodos d'a Prehistoria 


A prehistoria ye un periodo muit extenso, y bi ha controversias 
con a suya destribución en periodos, a división mas aceptada 
tradicionalment la divide en tres edats: 

1. Edat de piedra, subdividida en dos periodos: 

1. Paleolitico. 

2. Neolítico. 

2. Edat de bronze. 

3. Edat de fierro. 

Tamién ye frequent ista atra división: 

1. Edat de piedra, subdividida en dos periodos: 

1. Paleolitico. 

2. Neolítico. 

2. Edat d'os metáis, subdividida en dos periodos: 

1. Calcolitico u edat de l'Arambre. 

2. Edat de bronze. 

3. Edat de fierro. 




Lucy, un fósil muit completo d'un 
Australopitecus afarensis descubierto 
en Etiopia en 1974. 


Se veiga tamién 

■ Arqueolochía. 

■ Evolución de l'hombre. 

■ Historia. 


Paleoantropolochía. 

























Prehistoria (sciencia). 


Vinclos externos 

■ * Se veigan as imáchens de Commons sobre a Prehistoria. 

■ (ca) Departamento de prehistoria d'a Universidat Autónoma de Barcelona, (http://www.uab.es/ 

servIet/Satellite/departamenRle-prehistoria-lZSiySYSSSiyS.html) 

■ (es) Revista Trabajos de prehistoria d'o CSIC. (http://tp.revistas.csic.es/index.php/tp) 

